বরযাত্রী আসলো রাত ১১টার সময়, এলাকার ও আমার ছেলের বন্ধুরা বাদ্যকর দিয়ে বাদ্য বাজায়ে বরযাত্রীদের গ্রহণ করলো৷ রাত ১২:৩০ মিনিটে বিবাহের কাজ আরম্ভ হয়ে, সকাল ৫টায় শেষ হয়েছে বিয়ের কাজ৷ সকাল ১০টায় মেয়েকে নিয়ে গোপালগঞ্জের উদ্দেশে রওনা দিবে বরযাত্রীরা, তাই হলো, সকাল ১১টায় মেয়ে বিদায় দিলাম। আমার আত্মীয়স্বজন পরিবারবর্গ এলাকাবাসি সবাই কান্নাকাটি করে যখন রাস্তা হতে বাসায় ফিরলো, ঠিক তখন বিদ্যুৎ বিচ্ছিন্ন এলাকা৷ এলাকার সবাই তখন অবাক! সবাই বলতে লাগলো নিতাই বাবু কি ইলেকট্রিক সাপ্লাই আফিসের সাথে কন্ট্রাক্ট করেছিল? সারাদিনে বিদ্যুৎ মোটকথা থাকেই না, আর নিতাই বাবুর মেয়ের বিয়ে উপলক্ষে গত দুদিন একটাবারের জন্যও বিদ্যুত্‌ গেলো না, আবার একফোটা বৃষ্টিও পড়লোনা, কারণটা কি? সবার মুখে-মুখে শুধু এই কথাটা’ই চলছিলো মাসখানেক৷ আমাকে অনেক লোকে জিজ্ঞেসও করছিলো অনেকবার, কি ব্যাপার দাদাবাবু জাদু জানেন নাকি ইত্যাদি ইত্যাদি৷ আমি উত্তর দিলাম সব আমার সৃষ্টিকর্তার ইচ্ছাকৃত ভাবে’ই হয়েছে অন্যকিছু নয়৷